पता चला कि‍ अगर उस पहाड़ के ऊपर से दूसरी तरफ नीचे उतर जाएँ तो शहर बि‍ल्कुल पास है। गाँव के पास आते ही बहुत अलग सी खुशबू ने स्वागत कि‍या हमारा। ऐसा लगा जैसे रास्ते में सुगंध का छि‍ड़काव कि‍या हो कि‍सी ने। नजरें घुमाईं, तो एक झाड़ीदार पेड़ पर आँखें टि‍कीं। हो न हो खुशबू इसी से आ रही हो। कुछ दूर बाद फि‍र वैसी ही सुगंध। अब रहा नहीं गया। गाड़ी रोककर उतर पड़े और पास जाकर सूँघा। वास्तव में उसी पेड़ से यह सुगंध नि‍कल रही थी। मोगरे जैसी कलि‍याँ और सफेद खि‍ले फूल। पूरी डाल को ढके हुए। लोग गाँव में इसे ढेला फूल बोलते हैं।